kalixlouiis/myanmar-wikipedia-corpus huggingface dataset:
ထို ဂတ်စ်များကို အာရုံခံနိုင်ရန် ဘုခေါ့ ရီလေး ကို တပ်ဆင်ထားလေ့ရှိသည်။
ဘုခေါ့ ရီလေး မပါရှိက ဆားကစ်ဘရိတ်ကာ တို့အားချက်ချင်းပြုတ်ကျစေနိုင်သော ဖိအားသုံးခလုတ် တို့ကိုတပ်ဆင်ထားလေ့ရှိသည်။
သမိုင်း ၁၉၇၀ ခုနှစ်လောက်မှစတင်၍ ထရန်စဖော်မာများတွင် အင်္ဂလိပ်လိုPolychlorinated biphenyls (PCBs) ဟုခေါ်သော အရည်ကို စတင်ထည့်သွင်းအသုံးပြုခဲ့ကြသည်။
PCBကို ပတ်ဝန်းကျင်ထဲစွန့်ပစ်ရာတွင်ဓာတ်ပြိုကွဲမှု မရှိသော်လည်း အပင်များနှင့်သက်ရှိတို့၏ ဟော်မုန်းတို့အားအကျိုးသက်ရောက်မှုရှိသည်။
မီးတွင်လောင်ကျွမ်းခဲ့ပါကလည်း အဆိပ်ဓာတ်မြောက်မြားစွာပါဝင်သော chlorinated dioxins နှင့် chlorinated dibenzofurans များကို ထုတ်လွှတ်သည်။
၁၉၇၉ ခုနှစ်တွင် အမေရိကန်ပြည်ထောင်စုမှ ထိုအရည်သုံးစွဲခြင်းကိုတားမြစ်ခဲ့သည်။
ယနေ့ခေတ်တွင် အန္တရာယ်ကင်းပြီး အဆိပ်အတောက်မပါသော ဆီလီကုန်း အခြေခံ(သို့) hydrocarbon အမြောက်အမြားပါဝင်သော မီးလောင်ကျွမ်းမှုကိုခုခံနည်းပါးစေနိုင်သောဆီများကိုအသုံးပြုလာကြသဖြင့်ထရန်စဖော်မာတို့၏ထုတ်လုပ်မှုစရိတ်သည်လည်းတိုးမြင့်လာခဲ့သည်။
အပင်နှင့်အသီးအရွက်များမှထုတ်ယူသောဆီ(အောက်ဆီဂျင် နှင့် ဓာတ်ပြုရာတွင် အပူနှင့်အလင်းထုတ်လွှတ်မှုနည်းသောဆီ)များ ကိုလည်းအသုံးပြုလာကြသည်။
သို့သော်ထိုဆီများသည် မြင့်မားသော ဗို့အားများ(၂၃၀ ကေဗွီ) တွင် အသုံးပြုရန်မသင့်တော်ပေ။
အမျိုးအစားခွဲခြားမှု ယေဘုယအားဖြင့် ထရန်စဖော်မာဆီကို (၂)မျိုး နှစ်စားခွဲခြားနိုင်သည်။
ရေနံကိုအခြေခံ၍ချက်လုပ်သော ထရန်စဖော်မာဆီ အမျိုးအစား(Paraffin based Transformer Oil)နှင့် ရေနံကိုအခြေခံ၍ချက်လုပ်သော်လည်း ဟိုက်ဒရိုကာဗွန် ပိုမိုများပြားစွာပါသောဆီ(Naphtha based Transformer Oil) တို့ဖြစ်ကြသည်။
နတ်ပတာ အခြေခံ ထရန်စဖော်မာဆီတို့သည် ပရာဖင်းအခြေခံထရန်စဖော်မာဆီတို့နှင့် နှိုင်းယှဉ်လျှင် ဓာတ်တိုးမှု ပိုမိုလျင်မြန်ကြသည်။
ဓာတ်တိုးမှုဖြစ်စဉ်ကြောင့် ဖြစ်ပေါ်လာသော အနည်များသည် ပရာဖင်းအခြေခံထရန်စဖော်မာဆီတို့ထက်ပို၍ အရည်များတွင်ပျော်ဝင်မှုပိုမို မြင့်မားကြသည်။
ထိုကြောင့် နတ်ပတာ အခြေခံ ထရန်စဖော်မာဆီတို့သည် ထရန်စဖော်မာအောက်ခြေတွင် အနည်ထိုင်မှုနည်းပါးသည်။
ထရန်စဖော်မာဆီတို့၏ လှည့်လည်စီးဆင်းမှုကို အနှောင့်အယှက်မဖြစ်ပေ။
ပရာဖင်းအခြေခံထရန်စဖော်မာဆီတို့တွင် ဓာတ်တိုးမှုသည်နည်းပါးသော်လည်း အနည်ထိုင်မှုများသောကြောင့် ထရန်စဖော်မာဆီတို့၏ လှည့်လည်စီးဆင်းမှုကို အနှောင့်အယှက်ဖြစ်စေသည်။
အရည်သွေးစစ်ဆေးစမ်းသပ်မှု ထရန်စဖော်မာ ဆီသည် လျှပ်စစ်အပိုင်းနှင့် စက်ပစ္စည်းအစိတ်အပိုင်းများအတွက် အရေးကြီးသော အခန်းမှပါဝင်လျက်ရှိသည်။
ထိုဆီကောင်းမွန်စေရန် စစ်ထုတ်ခြင်း၊သန့်စင်ခြင်း တို့ကိုပြုလုပ်ပေးရသည်။
ထရန်စဖော်မာဆီတို့၏ အရည်အသွေးကို အောက်ပါအချက်တို့ဖြင့် သတ်မှတ်ကြသည်။
လျှပ်စစ်ဆိုင်ရာအချက်အလက်- လျှပ်စစ်စီးဆင်းမှုအတားအဆီး၏ ပြင်းအား ထရန်စဖော်မာဆီ၏ ခုခံနိုင်စွမ်း လျှပ်စစ်စီးဆင်းမှုအတားအဆီး၏ ပြိုကွဲမှုကိန်း ဓာတ်ပစ္စည်းဆိုင်ရာအချက်အလက်- ထရန်စဖော်မာဆီတွင် ရေပါဝင်မှု ထရန်စဖော်မာဆီတွင် အက်စစ်ပါဝင်မှု အနည်ကျမှု* ရုပ်ပစ္စည်းဆိုင်ရာအချက်အလက်- (Interfacial Tension မီးလောင်နိုင်မှုဟန့်တားမှတ် (Flash Point) ဆီများချောမွေ့စွာလှည့်လည်နိုင်မှတ် (Pour Point) စေးကပ်ပျစ်ချွဲမှု (Kinematic Viscosity) ထရန်စဖော်မာ ဆီ၏အရည်သွေးကို အောက်ပါအချက်များဖြင့်တိုင်းတာသည်။
ဂတ်စ် ပျော်ဝင်မှုပါရှိသည်ကို ခွဲခြမ်းစိတ်ဖြာခြင်း(Dissolved gas analysis) (Furan analysis) ဆီအရောင်နှင့်အသွင်အပြင် (Color & Appearance() ပြိုကွဲနိုင်သောဗို့ (Breakdown Voltage() ရေပါဝင်မှု(Water Content() အက်စစ် ဓာတ်သက်ရောက်မှု Acidity (Neutralization Value) လျှပ်စစ်စီးဆင်းမှုအတားအဆီး၏ ပြိုကွဲမှုကိန်း(Dielectric Dissipation Factor) ခုခံနိုင်စွမ်း (Resistivity) အနည်ကျမှု(Sediments & Sludge) (Interfacial Tension) မီးလောင်နိုင်မှုဟန့်တားမှတ် (Flash Point) ဆီများချောမွေ့စွာလှည့်လည်နိုင်မှတ် (Pour Point) သိပ်သည်းဆ (Density) စေးကပ်ပျစ်ချွဲမှု (Kinematic Viscosity) စသည်တို့ဖြင့်စစ်ဆေးကြသည်။
ဂတ်စ် ပျော်ဝင်မှုပါရှိသည်ကို ခွဲခြမ်းစိတ်ဖြာခြင်း(Dissolved gas analysis) ဂတ်စ် ပျော်ဝင်မှုပါရှိသည်ကို ခွဲခြမ်းစိတ်ဖြာခြင်း(Dissolved gas analysis) နှင့် Furan analysis တို့သည် ထရန်စဖော်မာ ဆီ၏ အရည်သွေးအားစစ်ဆေးခြင်းမဟုတ်ဘဲထရန်စဖော်မာ ဝိုင်ဒင် များ၏ပုံမမှန်အခြေအနေများကို သတ်မှတ်ထားသောအချိန်အတိုင်းအတာဖြင့် တိုင်းတာခြင်းဖြစ်သည်။
အချိန်အပိုင်းအခြားတို့မှာ- ယေဘုယပုံမှန်စစ်ဆေးခြင်း --- နှစ်ဝက်တစ်ကြိမ် ဂတ်စ် ပျော်ဝင်မှုပါရှိသည်ကို ခွဲခြမ်းစိတ်ဖြာခြင်း --- နှစ်စဉ်တစ်ကြိမ် Furan testing --- (၂) နှစ်တစ်ကြိမ် (Resistivity)ခုခံနိုင်စွမ်း ထရန်စဖော်မာဆီ၏ ခုခံနိုင်စွမ်းကို အောက်ပါအတိုင်းစစ်ဆေးသည်။
အနည်းဆုံး၂.၅မီလီမီတာ(အချို့၄မီလီမီတာ)အကွာအဝေးရှိသောလျှပ်စစ်စီးကူးအချောင်း(electrode)နှစ်ချောင်းကြားရှိစစ်ဆေးခွက်ထဲသို့စစ်ဆေးမည့်ဆီထည့်၍ထားရသည်။
၎င်းနောက် လျှပ်စစ်စီးကူးအချောင်းမှ ဗို့အားကို သတ်မှတ်ဗို့(တစ်စက္ကန့်တွင် ၂ကီလိုဗို့)မှ ပြိုကွဲဗို့ ရောက်အောင်တဖြည်းဖြည်းတိုးပေးရသည်။
ပြိုကွဲဗို့အားသို့ရောက်ကထုတ်ပေးနေသောဗို့အလိုအလျောက်ရပ်တန့်သွားမည်။
အတိုဆုံးအချိန်အတွင်းစမ်းသပ်ပေးသွင်းသောဗို့၏rmsတန်ဖိုးကိုပြိုကွဲဗို့ဟုသတ်မှတ်သည်။
ထိုသို့စစ်ဆေးမှုပြီးဆုံးပြီးဆီကိုဖြေးဖြေးချင်းမွှေ၍ထပ်မံစမ်းသပ်ရမည်။
ထို့နောက်ပြိုကွဲဗို့ကိုစမ်းသပ်သည့်အကြိမ်အရေအတွက်ပေါ်မူတည်၍ ပျမ်းမျှယူရသည်။
ထရန်စဖော်မာဆီ၏ခုခံနိုင်စွမ်း(Resistivity)သည်အလွန်အရေးပါသည်။
အပူချိန်တိုးလာသည်နှင့်အမျှထရန်စဖော်မာဆီ၏ခုခံနိုင်စွမ်းသည်လျော့ကျလေသည်။
ထရန်စဖော်မာအားအချိန်ကြာမြင့်စွာအသုံးမပြုဘဲထားပါက ပုံမှန်အပူချိန်၌ရှိနေပြီးဝန်အားအပြည့်ဖြင့်ပြန်လည်အသုံးပြုပါကအပူချိန်သည်တိုးလာမည်ဖြစ်သည်။
ဝန်အားပိုလွန်လာပါကအပူချိန်၉၀ဒီဂရီဆယ့်ဆရက်ထက်ကျော်လွန်နိုင်သည်။
ထိုကြောင့် ထရန်စဖော်မာဆီ၏ ခုခံနိုင်စွမ်းကို ပုံမှန် ၂၇ဒီဂရီဆယ့်ဆရက် မှ ၉၀ဒီဂရီဆယ့်ဆရက်ထိတိုင်းတာထားသင့်ပေသည်။
ထရန်စဖော်မာဆီ၏ခုခံနိုင်စွမ်း၏အနည်းဆုံးစံသတ်မှတ်ချက်သည် ၉၀ဒီဂရီဆယ့်ဆရက်အတွက် ၃၅×၁၀၁၂ohm –cm ဖြစ်ပြီး ၂၇ဒီဂရီဆယ့်ဆရက်အတွက် 1500X1012 ohm – cm ဖြစ်သည်။
ထရန်စဖော်မာဆီတွင် ရေပါဝင်မှု ထရန်စဖော်မာဆီတွင် ရေပါဝင်မှုသည် လျှပ်စစ်စီးဆင်းမှုအတားအဆီး၏ ပြင်းအားအတွက် မရှိသင့်သော အချက်ဖြစ်သည်။
ထိုရေဓာတ်သည် ထရန်စဖော်မာ၏ အူတိုင်နှင့် ကွိုင်တို့၏ အကာအကွယ်စက္ကူတို့ကို အကျိုးသက်ရောက်မှုရှိစေသည်။
ထိုအကာအကွယ်စက္ကူသည် ရေနှင့်အစိုဓာတ်တို့ကိုစုပ်ယူထားနိုင်သောအစွမ်းသတ္တိရှိသည်ဖြစ်သောကြောင့် ၄င်၏သက်တမ်းကိုတိုစေသည်။
ထရန်စဖော်မာအား ဝန်ဖြင့်အသုံးပြုရာတွင် အပူဓာတ်တို့သည်လည်း ထွက်ပေါ်လာသည်။
ထိုအပူဓာတ်သည် ထရန်စဖော်မာတွင် ရေပါဝင်မှုကိုမြင့်တက်စေသည်။
ဓာတ်တိုးမှုဖြစ်စဉ်တွင် ရေနှင့် အက်စစ်တို့ကိုပိုမိုထုတ်လွှတ်ပေးသည်။
ထရန်စဖော်မာဆီ၏ဓာတ်ပြိုကွဲမှုကို တိုးစေသည်။
ထရန်စဖော်မာဆီတွင် ရေပါဝင်မှုကို အင်္ဂလိပ်တိုင်းတာစနစ်ဖြင့် ppm ဟုသတ်မှတ်သည်။
ထရန်စဖော်မာတွင် ရေပါဝင်မှုကို 50ppm ထိခွင့်ပြုနိုင်သည်ဟု IS – 335(1993) ကသတ်မှတ်ထားသည်။
ထရန်စဖော်မာဆီတွင် အက်စစ်ပါဝင်မှု ထရန်စဖော်မာဆီတွင် အက်စစ်ပါဝင်မှုသည်လည်း အန္တရာယ်ရှိသောအချက်ဖြစ်သည်။
ထရန်စဖော်မာဆီ၏ ဓာတ်တိုးမှုကိုလည်း လျင်မြန်စေသည်။
စေးကပ်ပျစ်ချွဲမှု(Viscosity) ထရန်စဖော်မာဆီ၏စေးကပ်ပျစ်ချွဲမှု(Viscosity)သည်လည်း စဉ်းစားရန်အချက်တစ်ခုဖြစ်သည်။
ထရန်စဖော်မာအတွင်း၌ ဆီများအဆင်ပြေစွာလှည့်ပတ်နေနိုင်ရန် ဆီ၏ပျစ်ချွဲမှုသည် နည်းပါးသင့်သည်။
အပူချိန်များနည်သွားပါက လွန်စွာ ပျစ်ချွဲသွားနိုင်သည်။
ဆီများချောမွေ့စွာလှည့်လည်နိုင်မှတ်(Pour Point) ဆီများချောမွေ့စွာလှည့်လည်နိုင်မှတ်(Pour Point) ဆိုသည်မှာ အေးသောအခြေအနေများတွင် ဆီများပုံမှန်လုပ်ဆောင်နိုင်မှုကိုဆိုလိုသည်။
ဆီ၏အပူချိန်သည် ၎င်းအမှတ်အောက်ကျသွားပါက ပုံမှန်လှည့်လည်စီးဆင်းမှုမရှိတော့သဖြင့် ထရန်စဖော်မာ အားအေးစေသည့်လုပ်ငန်းကိုမလုပ်ဆောင်နိုင်တော့ပေ။
ရေနံကိုအခြေခံ၍ချက်လုပ်သော ထရန်စဖော်မာဆီ အမျိုးအစားများသည်ဟိုက်ဒရိုကာဗွန်ပိုမိုများပြားစွာပါသောဆီ နှင့်ယှဉ်လျှင် ဆီများချောမွေ့စွာလှည့်လည်နိုင်မှတ်မြင့်မားကြသည်။
ဆီများချောမွေ့စွာလှည့်လည်နိုင်မှတ်သည် ဆီများတွင် ဖယောင်းကဲ့သို့သောဓာတ်ပါဝင်မှုနှင့်သက်ဆိုင်သည်။
ရေနံကိုအခြေခံ၍ချက်လုပ်သော ထရန်စဖော်မာဆီ အမျိုးအစားများသည် ဖယောင်းကဲ့သို့သောဓာတ်ပါဝင်မှုများပြားသည်။
မီးလောင်နိုင်မှုဟန့်တားမှတ်(Flash Point) မီးလောင်နိုင်မှုဟန့်တားမှတ်(FlashPoint)သည်အပူချိန်တစ်ခုဟုသတ်မှတ်နိုင်ပြီး၎င်းအပူချိန်၌ထရန်စဖော်မာဆီသည်လေနှင့်ထိတွေ့လျှင်မီးလောင်နိုင်သောဓာတ်ရောကိုထုတ်လွှတ်ပေးရန် လုံလောက်သောဓာတ်ငွေ့ကိုထုတ်လွှတ်ပေးသည်။
ပုံမှန်အားဖြင့် ၎င်းဓာတ်ရောသည် မီးတောက်၏အလင်းစက်ကလေးတစ်ခုအနေဖြင့်သာဖြစ်ပေါ်သွားသည်။
မီးလောင်နိုင်မှုဟန့်တားမှတ်သည် ထရန်စဖော်မာ၏မီးဘေးအန္တရာယ်အတွက် အရေးကြီးသောအပိုင်းမှပါဝင်လျက်ရှိသည်။
ထိုကြောင့် မီးလောင်နိုင်မှုဟန့်တားမှတ်အား တန်ဖိုးမြင့်မြင့်ရှိရန်ဂရုပြုရမည်ဖြစ်သည်။
အတွင်းပိုင်းဓာတ်ပြုအား(Interfacial Tension) အတွင်းပိုင်းဓာတ်ပြုအား(Interfacial Tension) ဆိုသည်မှာဆီနှင့်ရေတို့အကြားမော်လီကျူ့တို့၏ တွန်းကန်ဆွဲဆောင်မှုကြောင့်ဖြစ်ပေါ်လာသောအားဖြစ်ပြီး၎င်းကိုတိုင်းတာနိုင်သည်။
၎င်းကို တိုင်းတာသောယူနစ်များမှာ အင်္ဂလိပ်လို Dyne/cm (နောက်တစ်နည်း) miliNeuton/meter ဖြင့်တိုင်းတာကြသည်။
ယေဘုယအားဖြင့် ကောင်းမွန်သောဆီသည် အတွင်းပိုင်းဓာတ်ပြုအား မြင့်မားသည်။
ဆက်စပ်ကြည့်ရှု့ရန် ဘုခေါ့ ရီလေး ထရန်စဖော်မာ အကာအကွယ်များ ထရန်စဖော်မာအား အအေးပေးစနစ် ထရန်စဖော်မာ ကိုးကား http://www.electrical4u.com Category:လျှပ်စစ်။
ကလောမြို့သည် ရှမ်းပြည်နယ် တောင်ပိုင်းတွင် တည်ရှိသည်။
ပင်လယ်ရေမျက်နှာပြင်အထက် ပေပေါင်း ၄၂၉၇ ခန့်တွင် တည်ရှိသည်။
ပြည်ထောင်စုလမ်းမကြီးသည် ကလောမြို့မှ ဖြတ်သန်းသွားသည်။
ကလောမြို့၏ အရှေ့ဘက်တွင် အောင်ပန်းမြို့ ရှိပြီး အနောက်ဘက်သည် မန္တလေးတိုင်းဒေသကြီးနှင့် ဆက်စပ်လျက်ရှိသည်။
ရှမ်းပြည်တောင်ပိုင်းမှ မြန်မာနိုင်ငံအလယ်ပိုင်းသို့ ဆင်းရာ တံခါးပေါက်ကဲ့သို့ ဖြစ်သည်။
မြို့အရှေ့ဘက်တွင် တောင်တန်းများမှရေများ စီးဆင်းရာ ကလောချောင်းရှိပြီး ၎င်းချောင်းသည် အင်းလေးကန်အတွင်းသို့ စီးဝင်သည်။
ကလောမြို့၏သမိုင်းကြောင်းကို ရှေးမြန်မာ ဘုရင်များလက်ထက်တွင် ရှမ်းပြည်နယ်သို့ လာရာလမ်း၏နားခိုရာနေရာတစ်ခုသာ ဖြစ်ခဲ့သည်။
ကိုလိုနီခေတ်တွင် အင်္ဂလိပ်လူမျိုးများ သဘောကျနှစ်ခြိုက်သဖြင့် မြို့အင်္ဂါရပ်နှင့်ညီအောင် ဖွဲ့စည်းတည်ဆောက် နေထိုင်ခဲ့ကြသည်။
အမည်ရင်းမြစ် အမည်ရင်းမြစ်ကို အကြမ်းဖျဉ်းအားဖြင့် နှစ်မျိုးရှိနိုင်သည်ဟု ယူဆရသည်။
ပလောင်ရင်းမြစ် ကလောဟူသော အမည်သည် ဒေသခံလူမျိုးများဖြစ်သော ပလောင်လူမျိုးများ၏ကလောက် ဟူသော အသံထွက်မှ ဖြစ်ပေါ်လာသည်။
ပလောင်စကားအရ ကလောက်သည် ဒယ်အိုး(သို့)ဇလုံ ဟု အဓိပ္ပာယ်ရသည်။
ကလောမြို့အား အရပ်လေးမျက်နှာ တောင်တန်းများဝန်းရံနေပုံမှာ ဒယ်အိုးပုံစံနှင့် တူသောကြောင့်ထိုသို့ ခေါ်ဆိုခဲ့ကြသည်။
ရှမ်းရင်းမြစ် ကလောဟူသော အမည်သည် ဒေသခံ ရှမ်းစကားမှ ဆင်းသက်လာသည်။
ကိုလိုနီခေတ်မြို့ပြ အင်္ဂါရပ်နှင့်အညီ စော်ဘွားတို့မှ ဈေးနေ့သတ်မှတ်ပေးရာ အနီးအနားရှိ ရွာများမှ ဈေးနေ့တွင် နွားလှည်းဖြင့် လာရောက်ရောင်းချကြရာ ၵၢတ်ႇလေႃႉ (လှည်းဈေး) ဟုခေါ်ဆိုရာမှ အချိန်ကာလကြာသော် ၵလေႃး (ကလော) ဟူ၍ပြောင်းလဲ ခေါ်ဝေါ်လာကြသည်။
လူနေထိုင်မှုနှင့် စီးပွားရေး ကိုလိုနီခေတ်က ဆောက်လုပ်ခဲ့သော အဆောက်အဦးအချို့ကို အချို့နေရာများတွင် မြင်တွေ့နိုင်သေးသည်။
တပ်မတော်မှ ခြေမြန်တပ်မ(၅၅) အခြေစိုက်ရာ မြို့ဖြစ်ပြီး ခ.လ.ရ(၃)၊ ခ.လ.ရ(၇) နှင့် ခ.လ.ရ(၁၁၂) စသည့် တပ်ရင်း(၃)ရင်း ရှိသည်။
တပ်မတော် စစ်ဦးစီးတက္ကသိုလ်ကိုလည်း ဖွင့်လှစ်ထားသည်။
မြို့ရေပေးဝေရေးအတွက် မြို့အရှေ့ဘက်ရှိ အင်းပြင်ရေကန်နှင့် မြို့အနောင်တောင်ဘက်ရှိ ရေအေးကန်တို့မှ ဟိုးယခင်မှစတင်ကာ ဖြန့်ဝေပေးသည်။
မြို့အနောက်ဘက်ရှိ သဘာဝရေထွက်မှလည်း ရေပိုက်များဖြင့်သွယ်ယူကာ ကိုယ်ထူကိုယ်ထ စနစ်ဖြင့် ကြိုးစားလုပ်ဆောင် ဖြန့်ဝေပေးနေသည်။
ကလောမြို့အင်းပြင်ရွာတွင် လောပိတ ရေအားလျှပ်စစ်ထုတ်စက်ရုံမှလာသော လျှပ်စစ်ဓာတ်အားကို ခွဲရုံတည်ဆောက်၍ တောင်ကြီး၊ ပင်းတယမြို့ ၊ သာစည်မြို့နှင့် ကလောမြို့တွင်းသို့ ဖြန့်ဝေပေးသည်။
စီးပွားရေးအနေဖြင့် မက်မန်းသီး၊ မက်မွန်သီး၊ လိမ္မော်သီး၊ ဂေါ်ဖီထုပ်၊ ပန်းမုန်လာ တို့ကို စီးပွားဖြစ် စိုက်ပျိုးကြသည်။
ယခုအခါ မက်မန်းသီး၊ မက်မွန်သီး ထွက်နှုံးကျဆင်းလာသဖြင့် အစားထိုးအနေဖြင့် ထောပတ်သီး ကိုပြောင်းလဲစိုက်ပျိုးလာကြသည်။
ယခင်က သယ်ယူပို့ဆောင်ရေးအတွက် မြင်းလှည်း၊ လက်တွန်းလှည်းများကို အားထားအသုံးပြုခဲ့ကြသော်လည်း ယခုအခါ သုံးဘီးဆိုင်ကယ်၊ ဆိုင်ကယ်ကယ်ရီများဖြင့် အစားထိုး လုပ်ကိုင်နေကြပြီဖြစ်သည်။
အေးချမ်းသောမြို့ ဖြစ်သည့်အပြင် တိုင်းရင်းသားလူမျိုးစုတို့၏ ရိုးရာဓလေ့များကြောင့် နိုင်ငံခြားခရီးသွားများအတွက် အကြိုက်တွေ့ရာမြို့ဖြစ်သည်။
နေထိုင်သည့်လူမျိုးများနှင့်အလုပ်အကိုင် ယခင်က ကလောမြို့တွင်နေထိုင်သူအများစုမှာ ရှမ်းလူမျိုး၊ ဓနုလူမျိုး၊ တောင်ရိုးလူမျိုးနှင့် ပလောင်လူမျိုး၊ ပအိုဝ်းလူမျိုးများ ဖြစ်ကြသည်။
ကိုလိုနီခေတ်မှစတင်ကာ ဂေါ်ရခါးလူမျိုးများလည်းနေထိုင်လာခဲ့ကြသည်။
ကလောမြို့အနီးရှိ ဆင်တောင်ရွာကဲ့သို့ ဂေါ်ရခါးလူမျိုးအများအပြားနေထိုင်ရာ ရွာကိုလည်းတွေ့နိုင်ပါသည်။
ယခုအခါတွင် အစိုးရဌာနရုံးစိုက်ရာမြို့ ဖြစ်သာကြောင့် လူမျိုးပေါင်းစုံ နေထိုင်ကြသည်။
တောင်ယာလုပ်ငန်း၊ သစ်ခုတ်ဝါးခုတ်လုပ်ငန်း၊ စိုက်ပျိုးရေးနှင့် မွေးမြူရေးလုပ်ငန်းများ လုပ်ကိုင်ကြသည်။
ရွှေအနည်းငယ်ထွက်သောကြောင့် ရွှေတူးခြင်းလုပ်ငန်းကိုလည်း အနည်းငယ်လုပ်ကိုင်ကြသည်။
ယခုအခါ ခရီးသွားလုပ်ငန်းများတွင်ကျယ်လာသည့်အပြင် လမ်းပန်းဆက်သွယ်ရေးပိုမိုကောင်းမွန်လာပြီး မြို့အနှံ့ထင်းရှူးပင်များပေါက်ရောက်ကာ ရာသီဥတုအေးချမ်းသဖြင့် ကလောမြို့သည် ပြည်တွင်းပြည်ပ ခရီးသွားဧည့်သည်များ နှစ်သက်ရာ တောင်စခန်းမြို့တမြို့ဖြစ်လာခဲ့သည်။
ပညာရေး ၁၉၆၅ ခုနှစ် မတိုင်မီက ကလောမြို့တွင် အထက(၁)၊ အထက(၂)၊ အထက(၃) ဟူ၍ အစိုးရ အထက် တန်း ကျောင်း ၃ ကျောင်းရှိခဲ့သည်။
အင်္ဂလိပ်ခေတ်ကတည်းက တည်ထောင်ခဲ့ကြသည့် ခရစ်ယာန် သာသနာပြု အထက်တန်းကျောင်း နှစ်ကျောင်းမှာ ၁၉၁၉ ခုနှစ်၌ စတင်တည်ထောင်ခဲ့သော စိန့်အဂ္ဂနက် ကွန်ဗင့် (St. Agnes Convent) ကျောင်းနှင့် ဓမ္မစကြာလမ်းရှိ မက်သဒစ် ခရစ်ယာန်သာသနာပြုကျောင်းဖြစ်သည့် ကင်းစ်ဝုဒ် (Kingswood) ကျောင်းတို့ ဖြစ်ကြသည်။
မြန်မာ ဗုဒ္ဓဘာသာ အမျိုးသားကျောင်းကို ၁၉၃၃ ခုနှစ်တွင် သိမ်တောင်ကျောင်းမှ ဆရာတော်များ၏ ဦးဆောင်မှုဖြင့် မြို့မိမြို့ဖများကဦးစီးကာ တည်ထောင်ခဲ့ကြ၏။
မူလတန်းအဆင့် ပညာသင်ကျောင်းဖြစ်ပြီး မြို့မကျောင်းဝင်း ဆုတောင်းပြည့်စေတီ မြောက်ဖက်၌တည်ရှိခဲ့သည်။
၁၉၄၈ ခုနှစ် မြန်မာပြည်လွတ်လပ်ရေးရချိန်တွင် ကလောမြို့၏ ပထမဆုံး အစိုးရအထက်တန်း ကျောင်းကို ယခု စစ်ဦးစီးတက္ကသိုလ်အဝင်လမ်း အနောက်ဘက်တောင်ကုန်းလေးပေါ်၌ စတင်ဖွင့်လှစ်ခဲ့သည်။
၁၉၅၉ ခုနှစ်တွင် ယင်းအစိုးရအထက်တန်းကျောင်းကို ကလောမြို့ ရဲစခန်း နှင့် မျက်နှာချင်းဆိုင် နေရာကွင်းပြင်သို့ ပြောင်းရွှေ့ ဖွင့်လှစ်ခဲ့သည်။
၁၉၆၂ ခုနှစ်တွင် တော်လှန်ရေးကောင်စီတက်လာပြီးနောက် ၁၉၆၄ ခုနှစ်တွင် သာသနာပြုကျောင်းများ ကို ပြည်သူပိုင်သိမ်းလိုက်သဖြင့် အစိုးရအထက်တန်းကျောင်းများ ဖြစ်လာခဲ့သည်။
ထိုအခါ လွတ်လပ်ရေးရချိန်၌ တည်ထောင်ခဲ့သော အစိုးရ အထက်တန်းကျောင်းသည် အထက(၁) ဖြစ်လာသည်။
ဓမ္မစကြာလမ်းမှ ကင်းစ်ဝုဒ် သာသနာပြုကျောင်းမှာ အထက(၂) ဖြစ်လာပြီး ကွန်ဗင့်ကျောင်းက အထက(၃) ဟူ၍ ဖြစ်လာခဲ့ရာမှ ထိုကာလတွင် ကလောမြို့တွင် အထက်တန်းကျောင်း ၃ ကျောင်းရှိလာခဲ့သည်။
ထိုအချိန်တွင် ရပ်ကွက်(၁၀) သီတာလမ်းရှိ မူလတန်းကျောင်းသည်လည်း အလယ်တန်းကျောင်း အဆင့်သို့ တိုးမြှင့်လာသဖြင့် ထိုခေတ်တွင် ကလောမြို့၌ အထက် တန်းကျောင်း သုံးကျောင်းနှင့် အလယ်တန်းကျောင်း တစ်ကျောင်းရှိခဲ့သည်။
၁၉၆၇-၆၈ ခုနှစ်တွင် အထက်တန်းကျောင်းကျောင်း သုံးကျောင်းကို ပေါင်းစည်းပြီး အ.ထ.က ကျောင်း နှစ်ကျောင်း အဖြစ်ပြောင်းလဲ တည်ထောင်ခဲ့သည်။
ထိုအချိန်က အထက(၂) ဖြစ်သည့် ကင်းစ်ဝုဒ်ကျောင်းကို ဖျက်သိမ်းလိုက်သောကြောင့် မူလက အထက(၃) ဖြစ်သော ကွန်ဗင့်ကျောင်း သည် အထက(၂) ဖြစ်လာခဲ့သည်။
သိပ္ပံတွဲ ကျောင်းသားများက အထက(၁) သို့ ပြောင်းရွှေ့ရပြီး ဝိဇ္ဇာတွဲ ကျောင်း သားများက အထက(၂) သို့ ပြောင်းရွှေ့ကာ ပညာသင်ကြားရလေသည်။
ထိုအချိန်မှစတင်ကာ ကလောတွင် အထက(၁) နှင့် အထက(၂) ဟူ၍ အစိုးရ အထက်တန်းကျောင်း နှစ်ကျောင်း သာ ရှိပါတော့သည်။
ထို့ကြောင့် ၁၉၆၈ မတိုင်မီက တည်ရှိခဲ့သော အထက(၃) သည် လက်ရှိ အထက(၂) ကျောင်းပင် ဖြစ်ပါတော့သည်။
ကလောမြို့တွင် အထက်တန်းကျောင်း (၂)ကျောင်း၊ အလယ်တန်းကျောင်း (၁)ကျောင်းနှင့် မူလတန်းကျောင်းများ ရှိသည်။
ယခင်က အစိုးရစက်မှုလက်မှုကျောင်းရှိခဲ့သော်လည်း နောက်ပိုင်းတွင် အေးသာယာမြို့ သို့ ပြောင်းရွေ့သွားခဲ့သည်။
စာရင်းကိုင်သင်တန်း၊ ကွန်ပျူတာသင်တန်း နှင့် ဘာသာစကားသင်တန်းအချို့ ရှိသည်။
ဘာသာရေးနှင့်ယုံကြည်ကိုးကွယ်မှု ကလောတွင် နေထိုင်သူအများစုမှာ ဗုဒ္ဓဘာသာ ကိုးကွယ်သူများဖြစ်ကြသည်။
အခြား အစ္စလာမ်ဘာသာ၊ ဟိန္ဒူဘာသာ၊ ခရစ်ယာန်ဘာသာ နှင့် နတ်ကိုးကွယ်သူများလည်း ရှိကြသည်။
သီတင်းကျွတ်လနှင့် တန်ခူးလ တို့တွင် ဗုဒ္ဓဘာသာကိုးကွယ်သူတို့သည် ဘုန်းကြီးကျောင်းများသို့ ပုံမှန်သွားရောက် ကန်တော့လေ့ရှိကြသည်။
ရိုးရာဓလေ့များ တန်ခူးလတွင် အတာတက်ပွဲခေါ် ပအိုဝ်းရိုးရာ မီးလုံးလွှတ်ပွဲ (ဗမာအခေါ် ဒုံးလွှတ်ခြင်း)များ ကျင်းပလေ့ရှိကြသည်။
အနီးအနားရှိ မြို့များနှင့် ကျေးရွာများမှ လာရောက်ယှဉ်ပြိုင်ကြသည်။
တန်ဆောင်မုန်းလတွင် မဟာဘုံကထိန်ပွဲတော်ကို ကျင်းပကြသည်။
ကလောမြို့၏ အထင်ကရကျောင်းတိုက်များ ဖြစ်သည့် မြို့မပရိယတ္တိစာသင်တိုက်နှင့် သိမ်တောင်ပရိယတ္တိစာသင်တိုက် တို့၌ကျင်းပကြသည်။
တန်ဆောင်မုန်းလဆန်း (၁၄)ရက်နေ့တွင် မြို့မပရိယတ္တိစာသင်တိုက်အတွက် ပဒေသာပင်များ လှည့်လည်ပူဇော်ပြီး တန်ဆောင်မုန်းလပြည့်နေ့တွင် သိမ်တောင်ပရိယတ္တိစာသင်တိုက် အတွက်လှည့်လည်ပူဇော်ကြသည်။
အဆိုပါနေ့ရက်များ၏ ညချမ်းအချိန်အခါ၌ မီးတိုင်များဖြင့် ဘုရားမီးပူဇော်ပွဲ (ဒေသအခေါ် မီးရှော်တိုင်ပွဲ)များကို စည်ကားသိုက်မြိုက်စွာ ထိုကျောင်းတိုက်များ၌ ကျင်းပကြသည်။
မီးရှော်တိုင်ပွဲသည် ပြိုင်ပွဲတစ်ခုအနေဖြင့် ကျင်းပပေးပြီး မြို့ပေါ်ရှိ ရပ်ကွက်အသီးသီးမှ ဝင်ရောက်ယှဉ်ပြိုင်ကြသည်။
ယခုအချိန်တွင် ကျောင်းတိုက်များတွင် မကျင်းပတော့ဘဲ ကလောမြို့ မောမြေဦးပန်းခြံအတွင်း၌ ကျင်းပလျက်ရှိသည်။
နာမည်ကျော်ကြားသည့်နေရာများ နှစ်ရာချီရှိပြီဖြစ်သော နှီးဘုရားမှာ ခရီးသွားများအတွက် ဆွဲဆောင်မှုရှိသော နေရာဖြစ်သည်။
ရွှေဥမင် သဘာဝလှိုဏ်ဂူဘုရားမှာလည်း ထင်ရှားသည်။
ကလောမြို့မှ (၁၀) မိုင်ခန့်ဝေးသည့် မြင်းမထိ ဂူ မှာလည်း သဘာဝအလှကြောင့် ထင်ရှားသည်။
thumb|Christ the King Church (29105292307) သိမ်တောင်ဘုန်းကြီးကျောင်း နှင့် ကလောမဟာစည်သာသနာ့ရိပ်သာ တို့ကိုလည်း လေ့လာနိုင်သည်။
Christ the King Church သည်လည်း ကိုလိုနီခေတ်လက်ရာ ကက်သလစ် ဘုရားရှိခိုးကေျာင်းတစ်ကျောင်းအဖြစ်လူသိများလှသည်။
၂၀၁၅ ခုနှစ်နောက်ပိုင်းတွင် ကလောမြို့နယ်လွှတ်တော်အမတ်၏ ကြိုးပမ်းမှုဖြင့် ကလောနှင့်အနီးအနားပတ်ဝန်းကျင် တောင်ကုန်းတောင်တန်းများတွင် ရပ်ရွာလူထုအခြေပြုခရီးသွားလုပ်ငန်း (CBT) များပိုမိုထွန်းကားလာခဲ့သည်။
လမ်းပန်းဆက်သွယ်ရေး thumb|ကလောဘူတာ အခြားမြို့များသို့ မီးရထားလမ်း၊ ကားလမ်းတို့ဖြင့် ဆက်သွယ်ထားသည်။
အနီးဆုံးလေဆိပ်မှာ ဟဲဟိုးမြို့ရှိ ဟဲဟိုးလေဆိပ် ဖြစ်သည်။
ကိုးကား ပြင်ပလင့်ခ်များ ခင်မောင်တင့် Category:မြန်မာနိုင်ငံရှိ မြို့များ Category:ရှမ်းပြည်နယ်ရှိ မြို့များ။
ထရန်စဖော်မာ တွင်ပါရှိသော ဘုခေါ့ ရီလေး(Buchholz Relay) သည် ထရန်စဖော်မာ တွင် ဆီလှောင်ကန်နှင့်ထရန်စဖော်မာကိုယ်ထည်အတွင်းပိုင်း(core နှင့် winding များမြုပ်ထားရာ main tank) ကြားတွင် ချိတ်ဆက်ထားသော ပစ္စည်းဖြစ်သည်။
၎င်းတွင် အဓိကအစိတ်အပိုင်း နှစ်ခုပါရှိသည်။
(အောက်ပုံတွင်ကြည့်ပါ)အပေါ်ဘက်တစ်ခုသည် ဆီပေါ်တွင် ပေါလောပေါ်နိုင်သော အရာကိုမောင်းတံဖြင့်ချိတ်ဆက်ထားသည်။
၎င်းမောင်းတံ၌ မာကျူရီဖြင့်ပြုလုပ်ထားသော ခလုပ်ကိုတပ်ဆင်ထားသည်။
အောက်ဘက် ရှိအစိတ်အပိုင်းတွင် အပြားပုံစံအရာတစ်ခုပါရှိပြီး ၎င်းတွင် မာကျူရီဖြင့်ပြုလုပ်ထားသော ခလုပ်ကို တပ်ဆင်ထားသည်။
၎င်းတို့ကို မောင်တံတွင် ချိတ်ဆက်ထားပြီးထရန်စဖော်မာကိုယ်ထည်အတွင်းပိုင်း ၏အဝင်တွင် တပ်ဆင်ထားသည်။
ဘုခေါ့ ရီလေး သည် ထရန်စဖော်မာ ၏အသေးစား ပြစ်ချက် များမှစတင်၍ ကွိုင်များ၏ ကာကွယ်ပစ္စည်းရှိ ပြစ်ချက် ၊ထရန်စဖော်မာအူတိုင် များပူခြင်း၊ဆီများဓာတ်ပြိုကွဲခြင်း တို့ဖြစ်ပေါ်ကလုပ်ဆောင်သည်။
Main tank မှ ဆီယိုစိမ့်မှုများ ရှိခဲ့ပါက ဆီ level လျော့ကျလာသောကြောင့် အပေါ်ဘက်ရှိ ခလုပ်သည် လုပ်ဆောင်သည်။
မာကျူရီဖြင့်ပြုလုပ်ထားသော ခလုပ်၌တပ်ဆင်ထားသော ပွင့်နေသောပွိုင့်သည် ထိကပ်သွားသဖြင့် ၎င်းဖြင့်ချိတ်ဆက်ထားသော သတိပေးဆားကစ်များ ကိုလုပ်ဆောင်စေမည်။
ဆားကစ် ဘရိတ်ကာ တို့၏လုပ်ဆောင်မှုကို ရပ်တန့်စေမည်။
အခြား ပြစ်ချက်များဖြစ်သည့် phase လိုင်းများ earth လိုင်းဖြင့် short circuit ဖြစ်ခြင်း၊phase လိုင်းခြင်း phase လိုင်း short circuit ဖြစ်ခြင်း၊tap changing ပြောင်းပေးသည့် အစိတ်အပိုင်းများတွင် ပြစ်ချက်ရှိနေခြင်း တို့ဖြစ်ပေါ်ပါက အောက်ဘက်တွင်ပါရှိသော ပလိပ်ပြားကိုတွန်းကန်စေပြီး ၎င်းတွင် တပ်ဆင်ထားသော မာကျူရီခလုပ်သည်လုပ်ဆောင်၍ power system ကိုပြတ်တောက်စေမည်။
ထရန်စဖော်မာ ထဲသို့ ဆီထည့်သွင်းသောအခါ ထိုဆီနှင့်အတူလေ သည်လည်းရောနှောဝင်ရောက်လေ့ရှိသည်။
ထိုလေတို့သည် ဘုခေါ့ ရီလေး ၏အိမ်ထဲတွင် ဝင်ရောက်နေရာယူကြသဖြင့် ရီလေး၏ အပေါ်ဘက်ခလုပ်ကို လုပ်ဆောင်စေသည်။
ထရန်စဖော်မာ ၏ အူတိုင် တို့သည်ပူလာပါက ဆီ၏ ထုထည် ကို ပိုမိုပြန့်ကားလာစေသဖြင့် အောက်ဘက်ရှိခလုပ်ကိုလုပ်ဆောင်စေသည်။
ကိုးကား https://en.wikipedia.org/wiki/Buchholz_relay Category:နည်းပညာ Category:လျှပ်စစ်။
သီအိုရီ ဆိုသည်မှာ တစ်စုံတစ်ခုကို ရှင်းလင်း ပြောပြနိုင်ရန်အတွက် အိုင်ဒီယာများကို ဆက်စပ် စုစည်းထားခြင်းပင် ဖြစ်သည်။
အထူးသဖြင့် ရှင်းလင်းပြသရမည့် အရာ နှင့် ပတ်သက်သော အချက်အလက်များပေါ်တွင် မူတည်မနေသော ရှင်းပြချက် တစ်မျိုးပင် ဖြစ်သည်။
ဥပမာအားဖြင့် ရွှေသည် အဝါရောင် ဖြစ်ကြောင်း ရှင်းပြသည့် သီအိုရီသည် လူအများက ရွှေကို အဝါရောင် အဖြစ်မြင်သည့် အပေါ်တွင် မူတည်မနေသင့်ပေ။
သီအိုရီတစ်စုံအား ပေါင်းစပ်ခြင်းနိယာမ အလွဲသုံးပြုခြင်းကြောင့် ကမ္ဘာသက်ရှိမျိုးစေ့များကွယ်ပျောက်နိုင်သည်။
သိပ္ပံပညာတွင်မူ သီအိုရီဆိုသည်မှာ ယုတ္တိရှိပြီး စနစ်တကျ ဖြစ်သော သဘောတရာများ ရှင်းပြချက်များ ဖြစ်ပြီး ထိုသဘောတရား မှန်ကန်ကြောင်း သက်သေပြခဲ့ပြီး ထိုသီအိုရီ မှားယွင်းကြောင်း သက်သေပြရန် ကြိုးစားချက်များကို မှားယွင်းကြောင်း ပြသနိုင်သည့် အရာပင်ဖြစ်သည်။
ဥပမာအားဖြင့် ဒါဝင်၏ ဆင့်ကဲပြောင်းလဲမှု သီအိုရီသည် လူနှင့် မျောက်ဝံတို့သည် တူညီသော မျိုးရင်း တစ်ခုတည်းမှ ဆင်းသက်လာကြောင်း အိုင်ဒီယာပင် ဖြစ်သည်။
ထိုယူဆချက်ကို ထောက်ခံသော သက်သေအထောက်အထားများက မှန်ကန်ကြောင်း ထောက်ပံ့ထားကြသည်။
၁၉၀၄ ခုနှစ်တွင် တောင်ငူခရိုင်၊ ဇီးဖြူသောင် ကျေးရွာတွင် အဖ ဦးမောင်ကြီး၊ အမိ ဒေါ်မှန် တို့မှ ဖွားမြင်သည်။
တောင်ငူ အထက်တန်းကျောင်းမှ တက္ကသိုလ်ဝင်တန်း အောင်မြင်ပြီး ဖြူးနေရှင်နယ် အထက်တန်းကျောင်းတွင် ကျောင်းဆရာ အဖြစ် လုပ်ကိုင်ခဲ့သည်။
၁၉၃၀ တွင် သတင်းစာ လောကသို့ ဝင်ရောက်ခဲ့ပြီး၊ ၁၉၄၅ ခုနှစ်အထိ အယ်ဒီတာ အဖြစ်လုပ်ကိုင်ခဲ့သည်။
၁၉၄၆ ခုနှစ်တွင် အမေရိကန်ပြည်ထောင်စု သတင်းစာလုပ်ငန်းသို့ ဝင်ရောက်ခဲ့သည်။
Tribune သတင်းစာ စတင်တည်ထောင်သည့် ၁၉၄၆ ခုနှစ်မှစ၍ အယ်ဒီတာ အဖြစ် လုပ်ကိုင်ခဲ့သည်။
၁၉၄၉−၅၀ ပြည့်နှစ်တွင် မြန်မာနိုင်ငံ သတင်းထောက် အဖွဲ့ဥက္ကဋ္ဌ၊ ၁၉၄၇−၅၁ တွင် မြန်မာ့ကာယ ကြံ့ခိုင်ရေးအဖွဲ့ ငွေထိန်း၊ ၁၉၅၅−၅၈ တွင် ရုပ်ရှင်တည်းဖြတ်ရေး အဖွဲ့ဝင်၊ မြူနီစီပယ် ကောင်စီဝင် အဖြစ် ထမ်းဆောင်ခဲ့သည်။
၁၉၅၁ တွင် သတင်းစာအဖွဲ့ကို ဦးဆောင်၍ ဗြိတိန်နိုင်ငံ သို့ သွားရောက်ခဲ့သည်။
၁၉၅၁ တွင် အိန္ဒိယ နှင့် ပါကစ္စတန်၊ ၁၉၅၃ တွင် ဂျပန်၊ ၁၉၅၄ ခုနှစ်တွင် ကုလသမဂ္ဂ စီးပွားရေးနှင့် လူမှုရေး ပူးပေါင်းဆောင်ရွက်ရေး ညီလာခံ သို့ တက်ရောက်ခဲ့ပြီး ဥရုဂွေး၊ မွန်တီဗီဒို၊ တောအမေရိကနိုင်ငံ၊ ၁၉၅၇ တွင် ကနေဒါ၊ အနောက်ဂျာမနီ နှင့် ပြင်သစ်နိုင်ငံများသို့ သွားရောက်ခဲ့သည်။
၁၆−၁၂−၁၉၉၃ ခုနှစ်တွင် ကွယ်လွန်ခဲ့ပြီး ဇနီးမှာ ဒေါ်ခင်မြင့် ဖြစ်ပြီး သား အမ်ခိုင်မြဲဖိုးချိန် ၊ သမီး နှစ်ယောက် ကျန်ရစ်သည်။
အဖွင့်စာမျက်နှာ ဘက်စုံပို့ဆောင်ရေးဥပဒေပြဋ္ဌာန်း http://www.president-office.gov.mm/?q=briefing-room/news/2014/02/03/id-5224 Category:မြန်မာနိုင်ငံ၏ ဥပဒေများ။
ဝစ္စလဝါ ရှင်ဘော့စကာ မှာ ပိုလန်နိုင်ငံသူ စာရေးဆရာမတစ်ဦးဖြစ်သည်။
ကဗျာ၊ အက်ဆေး၊ ဘာသာပြန်ရေးသားသူအဖြစ် ထင်ရှားသူဖြစ်ပြီး စာပေဆိုင်ရာနိုဘယ်ဆုကို ရရှိထားသူဖြစ်သည်။
ဝစ္စလဝါ ရှင်ဘော့စကာကို ၁၉၂၃ ခုနှစ် ဇူလိုင် ၂ ရက်နေ့တွင် ပိုလန်နိုင်ငံ၌ မွေးဖွားခဲ့သည်။
အထက်တန်းပညာကို ကရာကို့ဖ်တွင် သင်ယူခဲ့သည်။
ရသစာပေနှင့်လူမှုရေးရာဘာသာရပ်များကို Krakow’s Jagiellonian တက္ကသိုလ်၌ ၁၉၄၅ ခုနှစ်မှ ၁၉၄၈ ခုနှစ်အထိ တက်ရောက်သင်ယူခဲ့သည်။
ကဗျာများကို ၁၉၄၅ ခုနှစ်ဝန်းကျင်ကတည်းက စတင်ရေးသားခဲ့သူဖြစ်သည်။
အပတ်စဉ်ထုတ် ရသစာပေဆိုင်ရာမဂ္ဂဇင်းတစ်ခုဖြစ်သည့် Literary Life မဂ္ဂဇင်းတွင် ၁၉၅၃ ခုနှစ်မှ ၁၉၈၁ ခုနှစ်အထိ အယ်ဒီတာအဖြစ် အနှစ် ၃၀ နီးပါး အလုပ်လုပ်ကိုင်ခဲ့သည်။
အယ်ဒီတာအဖြစ် အလုပ်လုပ်ကိုင်စဉ်ကာလတွင်လည်း ကဗျာများကို စဉ်ဆက်မပြတ်ရေးသားခဲ့သည်။
စာအုပ်သုံးသပ်ချက်များကို ပင်တိုင်ဆောင်းပါးရှင်အဖြစ် ရေးသားသည့်အပြင် ပြင်သစ်ကဗျာများကိုလည်း ဘာသာပြန်ဆိုခဲ့သည်။
သူမ၏ စာအုပ်သုံးသပ်ချက်များထဲမှ အချို့ကို ရွေးချယ်စုစည်း၍ Nonrequired Reading: Prose Pieces (2002)အမည်ဖြင့် စာအုပ်ထုတ်ဝေခဲ့သည်။
ထိုစာအုပ်ကို အင်္ဂလိပ်ဘာသာစကားဖြင့် ထုတ်ဝေခဲ့ ခြင်းဖြစ်သည်။
I Seek the Word သည် ရှင်ဘော့စကာ၏ ပထမဦးဆုံးထုတ်ဝေသော ကဗျာစာအုပ်တစ်အုပ်ဖြစ်သည်။
ကဗျာစာအုပ် ၁၅ အုပ်နှင့်အထက်ကို ရှင်ဘော့စကာ ရေးသားနိုင်ခဲ့သည်။
သူမ၏ စာပေလက်ရာများကို အင်္ဂလိပ် ဘာသာစကားသို့လည်း ပြန်ဆိုထုတ်ဝေခဲ့သည်။
Monologue of a Dog(Harcount, 2005), Miracle Fair : Selected Poems of Wislawa Szymborska (Norton, 2001); Poems, New and Collected, 1957-1997 (Harcourt, 1998); View with a Grain of Sand: Selected Poems(Harcourt, 1995); People on a Bridge (Forest, 1990); and Sounds, Feelings Thoughts: Seventy Poems (Princeton UP, 1981) အစရှိသည့် လက်ရာများသည် အင်္ဂလိပ်ဘာသာစကားဖြင့်ဖတ်ရှုနိုင်သော ရှင်ဘော့စကာ၏ ကဗျာလက်ရာများဖြစ်သည်။
သူမ၏ စာပေလက်ရာများကို အင်္ဂလိပ်ဘာသာစကားသို့ ဘာသာပြန်ဆိုခဲ့ကြသည့်အပြင် အာရဗီ၊ ဟေဘရှု၊ ဂျပန်နှင့်တရုတ် ဘာသာစကားများသို့လည်း ပြန်ဆိုထုတ်ဝေခဲ့ကြသည်။
သူမသည် ဒုတိယကမ္ဘာစစ်ကာလကို ဖြတ်သန်းခဲ့ရသူတစ်ဦးဖြစ်ပြီး နိုင်ငံရေးလှုပ်ရှားမှုများတွင်လည်း ပါဝင်ခဲ့သူ ဖြစ်သည်။
သူမ၏ စာပေများတွင် သမိုင်းနောက်ခံအကြောင်းအရာများ၊ ဇီဝဗေဒဆိုင်ရာအကြောင်းအရာများ ဆက်စပ်ပါဝင်လျက် ရှိကြောင်း၊ လူမှုဘဝ၏ အကြောင်းအရင်းမှန် ဖြစ်ရပ်များနှင့် တိတိကျကျ လွဲချောတတ်မှုများ သည် အခြေအနေတစ်ရပ်အဖြစ်ပါဝင်နေကြောင်း ဝေဖန်သုံးသပ်ကြသည်။
ရှင်ဘော့စကာသည် စာပေဆိုင်ရာ နိုဘယ်ဆုကို ၁၉၉၆ ခုနှစ်တွင် ရရှိခဲ့သည်။
စာပေဆိုင်ရာ နိုဘယ်ဆုရရှိသူ စာရေးဆရာမ ၁၃ ဦးရှိသည့်အနက် စာပေနိုဘယ်ဆုကို ၉ ဦးမြောက်ရရှိသည့် အမျိုးသမီးစာရေးဆရာမတစ်ဦးဖြစ် သည်။
ထို့အပြင် Goethe Prize(1991), Herder Prize(1995), Polish PEN Club Prize(1996), Order of the White Eagle(2011) အပအဝင် အခြားသောစာပေဆိုင်ရာဆုများကို ရရှိထားသူတစ်ဦးလည်းဖြစ်သည်။
ဝစ္စလဝါ ရှင်ဘော့စကာ ဆိုသူမှာ၊ ဟန်ဇော်၊ အလင်းတန်းဂျာနယ်၊ အမှတ် (၇၈၉)၊ ၆ ဇန်နဝါရီ ၂၀၁၄ ခုနှစ် http://www.hansann.com/?p=217။
အေဖရီဒါ ရယ်လီနက်ခ်မှာ ဩစတေးလျနိုင်ငံသူ အမျိုးသမီးစာရေးဆရာမတစ်ဦးဖြစ်သည်။
ဂျာမန်ဘာသာစကားဖြင့် စာပေရေးသားသူဖြစ်သည်။
၂၀ဝ၄ ခုနှစ်တွင် စာပေဆိုင်ရာနိုဘယ်ဆုကိုရရှိခဲ့သူ စာရေးဆရာမ၊ ကဗျာ ဆရာမ၊ ပြဇာတ်ရေးဆရာမအဖြစ် ထင်ရှားသူဖြစ်သည်။
ရယ်လီနက်ခ်ကို ဩစတေးလျနိုင်ငံ၌ ၁၉၄၆ ခုနှစ် အောက်တိုဘာ ၂၀ ရက်တွင် မွေးဖွားခဲ့သည်။
ဖခင်သည် ဂျူးသွေးနှော တစ်ဦးဖြစ်ပြီး ဓာတုဗေဒပညာရှင်တစ်ဦးလည်းဖြစ်သည်။
ဒုတိယကမ္ဘာစစ်ကာလအတွင်းက မဟာဗျူဟာအရအရေးပါသော စက်ရုံတစ်ခုတွင် ရယ်လီနက်ခ်၏ ဖခင်သည် အလုပ်လုပ်ကိုင်ခဲ့သည်။
ထို့ကြောင့် အာဏာရအသိုင်းအဝန်း၏ ဖိနှိပ်မှုများမှ ရယ်လီနက်ခ်၏ဖခင်သည် လွတ်မြောက်ခဲ့ရသည်။
မိခင်သည် ဗီယားနားနွယ်ဖွားတစ်ဦး ဖြစ်သည်။
ရယ်လီနက်ခ်ကို မွေးဖွား ချိန်သည် ဒုတိယကမ္ဘာ့စစ်ပြီးခါစအချိန်ဖြစ်သည်။
ဒုတိယကမ္ဘာစစ်အပြီးတွင် စစ်၏ နောက်ဆက်တွဲဆိုးကျိုးများ ခံစားနေကြရ သည်။
ထိုဆိုးကျိုးများကို ခံစားရသူများထဲတွင် ရယ်လီနက်ခ်လည်း ပါဝင်ခဲ့သည်။
သူမသည် ဗီယားနားတွင် ပညာသင်ယူခဲ့ ပြီး ငယ်ဘဝကို ဖြတ်သန်းခဲ့သည်။
သူမ၏ ငယ်ဘဝသည် အထီးကျန်အဖော်မဲ့ခဲ့သည်။
ထို့ကြောင့် စာအုပ်များကိုသာ သူမ အဖော်ပြုခဲ့ရသည်။
စာအုပ်များကို အဖော်ပြုရင်း စာဖတ်သည့် အလေ့အကျင့်ကို သူမကောင်းစွာရရှိခဲ့သည်။
ကဗျာများကို ဆယ်ကျော်သက်အရွယ်တွင် စတင်ရေးသားခဲ့သည်။
ရယ်လီနက်ခ်သည် ဂီတပညာကို ငယ်စဉ်ကတည်းက သင်ယူတတ် မြောက်ခဲ့သူလည်းဖြစ်သည်။
အော်ဂင်၊ တယော၊ ပလွေ စသောတူရိယာများကို ကျွမ်းကျင်စွာ တီးခတ်နိုင်သူဖြစ်သည်။
ဂီတပညာ၌ ပါရမီရှိသူ ဖြစ်သကဲ့သို့ ထူးချွန်ခဲ့သူတစ်ဦးလည်း ဖြစ်သည်။
Vienna Conservatory of Music အဖွဲ့ကို ဆယ်ကျော်သက်အရွယ်ကတည်းက ဝင်ရောက်ခဲ့သူဖြစ် သည်။
ထိုအဖွဲ့၏ ဂီတသင်ရိုးများအားလုံးကို ကျေညက်စွာတတ်မြောက်ထားသူဖြစ်သည်။
သို့သော်လည်း စိတ်ပင်ပန်းလွန်ခဲ့ပြီး အာရုံကြောဆိုင် ရာဝေဒနာကို ခံစားခဲ့ရ၍ အရည်အချင်းစစ်စာမေးပွဲကို ဖြေဆိုနိုင်ခြင်းမရှိဘဲ လက်လွှတ်ခဲ့ရသည်။
ထို့နောက် ပြဇာတ်ပညာနှင့် အနုပညာသမိုင်းကို University of Vienna တွင် လေ့လာခဲ့သည်။
ထို့အတူ ဂီတပညာကိုလည်း ဆက်လက်လေ့လာခဲ့သည်။
အမျိုးသားအမျိုးသမီး တန်းတူအခွင့်အရေးရရှိမှုဝါဒ၊ လက်ဝဲဝါဒနှင့် စစ်ဆန့်ကျင်ရေးဝါဒများကို သူမရေးသားသည့် စာပေ များတွင် အသားပေး ရေးသားလေ့ရှိကြောင်း တွေ့ရသည်။